Predkladacia správa

      Predbežná informácia sa predkladá na základe bodov B.1 a B.2 uznesenia vlády 42 z 20. januára 2006. 

            Vyšetrovanie príčin  leteckej nehody vedie odborná komisia vymenovaná ministrom obrany v zmysle ustanovenia § 48 písm. k) zákona NR SR č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov. Odborná komisia sa skladá z 25 odborníkov a na  jej čele ako predseda je  generálporučík Ľubomír Bulík, náčelník Generálneho štábu ozbrojených síl SR. Na vyšetrovaní sa podieľa aj inšpektor leteckého úradu SR, delegovaný za rezort ministerstva dopravy pôšt a telekomunikácií.

Predkladaná informácia vychádza z predbežných zistení odbornej komisie k 17. februáru 2006. Obsahom informácie sú len predbežné zistenia, a nie definitívne závery vyšetrovania. Mnohé zo zistení majú povahu indícií, ktoré sa potvrdia alebo vyvrátia v ďalšom priebehu vyšetrovania. Žiadne z uvádzaných záverov expertíz nie sú ešte definitívne, takže nie je vylúčené, že po ukončení expertíz budú zistené skutočnosti vyvracajúce tvrdenia obsiahnuté v tejto predbežnej informácii. Definitívne závery vyšetrovania budú obsahom Komplexnej správy z vyšetrovania leteckej nehody.

Predložený materiál má informatívny charakter, z toho dôvodu nebol predložený na medzirezortné pripomienkové konanie.